Kenny Rogers (album)

Kenny Rogers is it twadde studio-album fan 'e Amerikaanske countrysjonger Kenny Rogers, dat yn jannewaris 1977 útbrocht waard by platemaatskippij United Artists Records. Dit album markearre it begjin fan it súkses fan Rogers as solo-artyst, nei't syn earste solo-album, Love Lifted Me, út 1976, net folle dien hie. Fan Kenny Rogers waarden twa lieten as single útbrocht, wêrûnder Lucille, dat in grutte hit waard. 

Album
Kenny Rogers waard yn it neijier fan 1976 en it begjin fan jannewaris 1977 opnommen. It waard produsearre troch Larry Butler foar platemaatskippij United Artists Records. Fan Kenny Rogers waarden twa singles útbrocht. De earste wie, ein 1976, Laura (What's He Got That I Ain't Got?), en de twadde wie Lucille, dat útkaam op 24 jannewaris 1977. Green, Green Grass of Home wie in cover fan in liet dat yn 1965 foar it earst troch Porter Wagoner útbrocht wie as single en in jier letter ek troch Tom Jones. The Son of Hickory Holler's Tramp wie in cover fan in liet oer prostitúsje, dat oarspronklik songen wie troch Johnny Darrell yn 1968, mar dat pas by in breder publyk bekend rekke yn 'e ferzje fan Kenny Rogers.

Spyllist
 nû. titel skriuwers doer opmerkingskant 1 1. Laura (What's He Got That I Ain't Got?) Leon Ashley, Margie Singleton 2:52 single, ein 1976 2. I Wasn't Man Enough Larry Butler, Roger Bowling 3:30 net útbrocht as single, mar letter gauris tafoege oan kompilaasje-albums fan grutste hits 3. Mother Country Music Joe Nixon 2:49  4. Why Don't We Go Somewhere and Love Kenny O'Dell, Larry Henley 3:31  5. Green, Green Grass of Home Curly Putnam 3:35 cover fan in liet dat oarspronklik yn 1965 troch Porter Wagoner útbrocht waard 6. Till I Get it Right Larry Henley, Red Lane 3:05 kant 2 7. Lucille Roger Bowling, Hal Bynum 3:42 single, 24 jannewaris 1977Grammy Award, 2 × ACM Award, CMA Award, American Music Award border|20px 20px (goud) border|20px 20px (sulver) 8. The Son of Hickory Holler's Tramp Dallas Frazier 3:12 cover fan in liet dat oarspronklik yn 1968 troch Johnny Darrell útbrocht waard 9. Lay Down Beside Me Don Williams 3:55 yn 1979 as single útbrocht troch Don Williams 10. Puttin' In Overtime at Home Ben Peters 3:00  11. While I Play the Fiddle Ray Willis, Ronnie Sessions 2:38 

Resultaat
Kenny Rogers foarme de trochbraak fan Kenny Rogers as solo-artyst. It album waard yn 'e Feriene Steaten in platina plaat en yn Kanada in gouden plaat. Yn 'e Amerikaanske Top Country Albums-list berikte it album it earste plak. Yn 'e Kanadeeske RPM Top Albums bleau er stykjen op plak 17, wylst er yn 'e Britske UK Albums Chart opklom oant plak 14. Fan 'e beide singles berikte Laura (What He's Got That I Ain't Got?) it njoggentjinde plak yn 'e Amerikaanske Hot Country Singles-list. Lucille woeks út ta ien fan Rogers syn grutste hits troch sawol yn 'e Feriene Steaten as Kanada it earste plak yn 'e hitlisten te berikken. Rogers wûn der in Grammy, twa ACM Awards, in CMA Award en in American Music Award mei.

Keppelings om utens
Ynformaasje oer Kenny Rogers op AllMusic.com

Kategory:Muzikaal wurk fan Kenny Rogers
Kategory:Country-album
Kategory:Album út 1977
Kategory:Ingelsktalich album